Līnijas skaļruņu masīvs
Līnijas skaļruņu masīvs ir skaļruņu sistēma, kas sastāv no vairākiem, parasti vienādiem skaļruņiem, kas ir uzstādīti līnijā. Līnijas masīvi raida skaņu tālāk un vienmērīgāk kā skaļruņi, kas izkārtoti režģī. Līniju masīvus var orientēt jebkurā virzienā, taču to primārais lietojums ir vertikālos masīvos, kas nodrošina vertikāli šauru skaņas izvades joslu, tādejādi skaņa var tikt virzīta uz auditoriju, nevis vertikāli uz augšu - griestos vai debesīs. Vertikāli novietots masīvs arī nodrošina plašu izvadi horizontālajā joslā. Turpretim horizontāli novietots masīvs izvada skaņu šaurā joslā horizontāli, bet plašā joslā vertikāli. Lielformāta līniju masīvi ir kļuvuši par standartu augsta profila apskaņošanas vajadzībām, kur šādas sistēmas var pacelt gaisā (piestiprināt, piekārt) no griestu konstrukcijas vai zemes atbalsta torņa. Tā kā korpusi ir savienoti kopā un karājas no viena punkta, tos ir ērtāk piestiprināt un savienot nekā citas skaļruņu izvietošanas metodes. Līniju masīva apakšējā daļa parasti ir izliekta atpakaļ, lai palielinātu izkliedi masīva apakšā un ļautu skaņai sasniegt auditoriju tuvāk pie paša masīva.